Siapa Tak Mahu

"Siapa Tak Mahu" ialah lagu yang dirakamkan dan dipersembahkan oleh penyanyi wanita Malaysia, Siti Nurhaliza, dikeluarkan pada 16 Oktober 2020 sebagai single ketujuh dari album studio ke-18 beliau, ManifestaSITI2020 (2020) dan sebagai lagu tema siri drama Lelaki Lingkungan Cinta. Ia merupakan hasil nukilan John Jeevasingham, Ikhwan Fatanna dan Omar K. Sebuah muzik video telah diterbitkan bagi mempromosikan single ini, diarahkan oleh Ghazi Maslan.

Muzik video
Muzik video rasmi untuk "Siapa Tak Mahu" telah mencapai jumlah tontonan sebanyak 800 ribu tontonan di YouTube sejak dilancarkan. Diterbitkan oleh Zeel Production, muzik video "Siapa Tak Mahu" diarahkan oleh Ghazi Maslan, dan dibintangi oleh Hun Haqeem dan Mira Filzah. Muzik video difilemkan di Jalan Tangsi, Kuala Lumpur pada penghujung Julai 2020 semasa Perintah Kawalan Pergerakan Pemulihan (PKPP). Dalam muzik video, Siti memegang watak sebagai perisik, beliau memberi perumpamaan "menyamar menjadi beberapa watak". Ia menjadi muzik video pertama yang menggunakan banyak persalinan.

Ulasan kritis
Dalam ulasan retrospektif beliau mengenai ManifestaSITI2020 di Malaysiakini, Hania Rafei menganggap "Siapa Tak Mahu" "tidak berada dalam senarai yang dikeluarkan sebagai single" dan menambah "...agak janggal sedikit bila mendengarnya [...] Ternyata ia tidak kurang bagusnya".

Format dan senarai runut
Muat turun dan penstriman digital
 "Siapa Tak Mahu" – 2:59

Persembahan carta

Rujukan

Lagu 2020
Single 2020
Lagu Siti Nurhaliza